















z 20. júna 2023,


ktorým sa mení a dopĺňa zákon č. 530/2003 Z. z. o obchodnom registri a o zmene             a doplnení niektorých zákonov v znení neskorších predpisov a ktorým sa mení  a dopĺňa zákon č. 346/2018 Z. z. o registri mimovládnych neziskových organizácií a o zmene           a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 530/2003 Z. z. o obchodnom registri a o zmene a doplnení niektorých zákonov v znení zákona č. 432/2004 Z. z., zákona č. 562/2004 Z. z., zákona č. 24/2007 Z. z., zákona č. 657/2007 Z. z., zákona č. 659/2007 Z. z., zákona č. 477/2008 Z. z., zákona č. 160/2009 Z. z., zákona č. 487/2009 Z. z., zákona č. 136/2010 Z. z., zákona č. 547/2011 Z. z., zákona č. 9/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 272/2015 Z. z., zákona č. 361/2015 Z. z., zákona č. 389/2015 Z. z., zákona č. 91/2016 Z. z., zákona č. 125/2016 Z. z., zákona č. 141/2017 Z. z., zákona č. 264/2017 Z. z., zákona č. 52/2018 Z. z., zákona č. 373/2018 Z. z., zákona č. 311/2019 Z. z., zákona č. 390/2019 Z. z., zákona č. 198/2020 Z. z., zákona č. 312/2020 Z. z., zákona č. 403/2021 Z. z., zákona č. 111/2022 Z. z.,  zákona č. 494/2022 Z. z. a zákona č. 8/2023 Z. z. sa mení a dopĺňa takto:

1. V § 2 ods. 3 prvej vete sa na konci bodka nahrádza bodkočiarkou a pripájajú sa tieto slová: „údaje o druhu a čísle dokladu totožnosti sa do obchodného registra nezapisujú, ak ide o občana Slovenskej republiky.“. 

2. V § 4 ods. 1 sa na konci bodka nahrádza bodkočiarkou a pripájajú sa tieto slová: „ak tento zákon neustanovuje inak.“.

3. Za § 7a sa vkladá § 7b, ktorý vrátane nadpisu znie:

„§ 7b
Osobitné ustanovenia k registrácii registrátorom
[bookmark: _GoBack]
(1) Registráciu môže na základe registračnej žiadosti navrhovateľa vykonať aj registrátor.

(2) Pri zastúpení navrhovateľa na základe plnomocenstva sa prihliada len na  plnomocenstvo udelené advokátovi, notárovi alebo fyzickej osobe, ktorá je zamestnancom navrhovateľa alebo zamestnancom právnickej osoby, ktorá je s navrhovateľom majetkovo alebo personálne prepojená.

(3) Registrátor je ktorýkoľvek notár. 

(4) Registrátor pred vykonaním registrácie poučí navrhovateľa o podmienkach pre  vykonanie zápisu údajov do obchodného registra a o súčinnosti, ktorú je potrebné pri  registrácii poskytnúť. 

(5) Registrátor preverí splnenie podmienok pre zápis údajov do obchodného registra podľa § 6 a 7 s výnimkou podmienky podľa § 6 ods. 1 písm. f). 

(6) Splnenie podmienok podľa odseku 5 osvedčí registrátor vo forme notárskej zápisnice a vykoná zápis. Ak nie sú splnené podmienky podľa odseku 5, registrátor zápis nevykoná. Proti nevykonaniu zápisu nie je prípustný opravný prostriedok; nevykonanie zápisu nebráni podaniu návrhu na zápis registrovému súdu. 

(7) Ak o to navrhovateľ požiada, po registrácii mu registrátor vydá prvý výpis z  obchodného registra bezodplatne.

(8) Pri registrácii registrátor zabezpečí uloženie listín do zbierky listín.“.

4. V § 14 sa odsek 3 dopĺňa písmenom d), ktoré znie:
„d) podrobnosti o registrácii registrátorom, ako aj rozsah registrácie údajov do obchodného registra registrátorom.“. 


Čl. II

Zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení zákona č. 390/2019 Z. z. a zákona č. 364/2020 Z. z. sa mení a dopĺňa takto:

V § 3 ods. 4 prvej vete sa na konci bodka nahrádza bodkočiarkou a pripájajú sa tieto slová: „údaje o druhu a čísle dokladu totožnosti sa do registra nezapisujú, ak ide o občana Slovenskej republiky.“.



Čl. III

Tento zákon nadobúda účinnosť dňom vyhlásenia okrem čl. I bodov 2 až 4, ktoré nadobúdajú činnosť 1. novembra 2023.

